पिछले कुछ माह से दून में कानून व्यवस्था अपने ढर्रे पर नहीं है। रोज होने वाली चोरी, ठगी व चेन लूट जैसी घटनाओं से लोगों में भय व्याप्त हो चला है। बदमाश वारदात करके निकल जाते है। जबकि पुलिस का हर रोज चैिंकंग अभियान चलता है। बुधवार रात नेहरूकालोनी क्षेत्र में कार सवार बदमाशों ने सरेराह सामूहिक दुष्कर्म की घटना को अंजाम देकर पुलिस सुरक्षा व्यवस्था की पोल खोल कर रख दी है। हालांकि पुलिस ने बाद में उन सभी बदमाशों को गिरफ्रतार कर लिया। लेकिन सोचनीय सवाल यह है कि जब कार सवार बदमाश शहर में इस शर्मनाक वारदात को अंजाम दे रहे थे तो क्या सड़कों पर पुलिस मौजूद नहीं थी अगर थी तो पुलिस कर क्या रही थी? राजधानी दून में इस तरह की वारदात का सड़क पर हो जाना हैरत की बात है। पुलिस के आलाधिकारियों को सोचना होगा कि क्या उनका चैकिंग अभियान सही दिशा में है। आखिर इस चैकिंग में बदमाशों को क्यों नहीं पकड़ पाती है पुलिस, सोचनीय सवाल है?